pythainlp/thai_wikipedia_clean_20230101 huggingface dataset:
แผ่นดินไหวในจังหวัดมิยางิ ค.ศ. 2021  เป็นแผ่นดินไหวที่เกิดขึ้นนอกชายฝั่งตะวันออกของจังหวัดมิยางิ ประเทศญี่ปุ่น ในวันที่ 20 มีนาคม ค.ศ. 2021 (พ.ศ. 2564) เวลา 18:09 น. ตามเวลาท้องถิ่น แผ่นดินไหวครั้งนี้วัดความรุนแรงได้ 6.9 แมกนิจูด มีจุดศูนย์กลางอยู่นอกชายฝั่งจังหวัดมิยางิ มีความลึกราว 59 กิโลเมตร ในเมืองมิยางิมีระดับความรุนแรงอยู่ที่ 5+ ตามมาตราชินโดะ ส่วนในกรุงโตเกียวสั่นสะเทือน
ระดับ 4 ด้านกรมอุตุนิยมวิทยาญี่ปุ่นประกาศเตือนให้ระวังคลื่นสึนามิความสูง 1 เมตร บริเวณชายฝั่งแถบจังหวัดมิยางิ
แผ่นดินไหวครั้งนี้มีผู้บาดเจ็บ 11 ราย แบ่งเป็นบาดเจ็บสาหัส 1 ราย และบาดเจ็บเล็กน้อย 10 รายในเวลา 18:11 น. สำนักงานอุตุนิยมวิทยาของญี่ปุ่นออกคำเตือนสึนามิในพื้นที่ได้รับผลกระทบจากแผ่นดินไหว แต่คำเตือนก็ถูกยกเลิกในเวลา 19:30 น.
กรมอุตุนิยมวิทยาญี่ปุ่นได้ออกมายืนยันว่าแผ่นดินไหวครั้งนี้เป็นแผ่นดินไหวตามจากแผ่นดินไหวครั้งใหญ่เมื่อ 10 ปีก่อน
แผ่นดินไหวครั้งนี้เกิดจากรอยเลื่อนย้อนกลับ โดยมีจุดศูนย์กลางอยู่ที่ขอบแผ่นเปลือกโลก ซึ่งการเกิดแผ่นดินไหวในภูมิภาคโทโฮกุยังมีความเสี่ยงที่จะเกิดแผ่นดินไหวในอนาคต
ลักษณะของแผ่นดินไหวครั้งนี้ก็คือว่าศูนย์กลางของแผ่นดินไหวค่อนข้างลึกจึงสั่นเป็นข้อในช่วงที่กว้าง พื้นที่ที่มีความรุนแรงของแผ่นดินไหว 4 หรือสูงกว่ามีดังนี้ ความรุนแรงของแผ่นดินไหว 5+ จังหวัดมิยางิ ความรุนแรงของแผ่นดินไหว 5- จังหวัดมิยางิบางส่วน จังหวัดฟุกุชิมะ จังหวัดอิวาเตะ
วัดศาลพันท้ายนรสิงห์
วัดศาลพันท้ายนรสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดศาลพันท้ายนรสิงห์ ในตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร มีเนื้อที่ทั้งหมด 15 ไร่ โดยประมาณ
วัดศาลพันท้ายนรสิงห์ตั้งขึ้นเมื่อปี พ.ศ. 2550 ผู้สร้างวัดคือ พระครูปลัดชลอ วิมโล เจ้าอาวาสของวัดท่าซุง จังหวัดอุทัยธานี เดิมมีชื่อว่า วัดพันท้ายนรสิงห์ เปลี่ยนชื่อมาเป็น "วัดศาลพันท้ายนรสิงห์" เพื่อไม่ให้ซ้ำกับวัดอื่น โดยสำนักงานพระพุทธศาสนาแห่งชาติเห็นชอบเปลี่ยนชื่อวัดเมื่อวันที่ 29 ธันวาคม พ.ศ. 2552 ได้รับพระราชทานวิสุงคามสีมาเมื่อวันที่ 25 มีนาคม พ.ศ. 2554
ภายในวัดมีอุโบสถพระราชพรหมยานประดิษฐานพระประธาน สมเด็จพระสัมมาสัมพุทธเจ้าองค์ปฐม และมีรูปหล่อเกจิอาจารย์ชื่อดังหลายรูป เช่น หลวงพ่อปาน หลวงพ่อฤๅษีลิงดำ เป็นต้น มีศาลาการเปรียญสำหรับประกอบพิธีทางศาสนา เช่น ถวายสังฆทาน ที่วัดศาลพันท้ายนรสิงห์ยังมีแม่ชีมาถือศีลเป็นจำนวนมาก มีพระเจดีย์จุฬามณี เช่นเดียวกับที่วัดท่าซุง ที่ชั้นสองมีพระวิสุทธิเทพประดับด้วยกระจกประทับทั้งองค์นั่งห้อยพระบาทอยู่บนแท่น
ท่าอากาศยานนานาชาติโฮโนลูลู
เดอะเพรสบิแตร์
เดอะเพรสบิแตร์  เป็นอาคารที่มีความสำคัญทางสถาปัตยกรรมในย่านเฟรนช์ควอร์เทอร์ของเมืองนิวออร์ลีนส์ รัฐลุยเซียนา อาคารตั้งหันหน้าเข้าสู่จัตุรัสแจ็คสัน ติดกันกับอาสนวิหารเซนต์หลุยส์ อาคารเพรสบิแตร์สร้างขึ้นในปี 1791 เพื่อเป็นอาคารคู่กับเดอะคาบิลโด ซึ่งตั้งขนาบอาสนวิหารอยู่อีกฝั่งหนึ่ง อาคารทั้งสองเป็นตัวอย่างชิ้นสำคัญหนึ่งของสถาปัตยกรรมสเปนยุคอาณานิคม ประกอบองค์ประกอบฟื้นฟูเรนเนสซองส์ อาคารได้รับสถานะเป็นสิ่งสำคัญทางประวัติศาสตร์ของสหรัฐในปี 1970 และในปัจจุบันเป็นสมบัติของพิพิธภัณฑ์รัฐลุยเซียนา
The Cabildo
The Presbytere
มาร์ตี คนขายเนื้อกับรักแท้
มาร์ตี คนขายเนื้อกับรักแท้  เป็นภาพยนตร์ชีวิต–รักอเมริกันในปี ค.ศ. 1955 กำกับโดยเดลเบิร์ต แมนน์ เขียนบทภาพยนตร์โดยแพดดี เชเยฟส์กี เค้าโครงจากบทโทรทัศน์ในชื่อเดียวกัน ค.ศ. 1953 ของเขาเอง ซึ่งออกอากาศผ่านทางเดอะฟิลโก-กูดเยียร์เทเลวิชันเพลย์เฮาส์ และนำแสดงโดย ร็อด ชไตเกอร์ ในบทบาทนำ
ภาพยนตร์นำแสดงโดยเออร์เนสต์ บอร์กไนน์ และเบ็ดซี แบลร์ ประสบความสำเร็จด้วยการคว้ารางวัลออสการ์ สาขาภาพยนตร์ยอดเยี่ยม และรางวัลปาล์มทองคำ ในปี ค.ศ. 1994 ได้รับการบรรจุชื่อเป็นภาพยนตร์ที่ต้องอนุรักษ์ในหอทะเบียนภาพยนตร์แห่งชาติเนื่องจาก "มีความสำคัญเชิงวัฒนธรรม ประวัติศาสตร์ หรือโดดเด่นทางด้านสุนทรียศาสตร์"
Marty (film)
อำเภออัลมะซีละฮ์
อัลมะซีละฮ์  เป็นอำเภอของเขตผู้ว่าการอัลมะฮ์เราะฮ์ ประเทศเยเมน ใน พ.ศ. 2546 อำเภอนี้มีประชากร 10,404 คน
อำเภอบาญิล
บาญิล  เป็นอำเภอของเขตผู้ว่าการอัลฮุดัยดะฮ์ ประเทศเยเมน ใน ค.ศ. 2003 อำเภอนี้มีประชากร 169,884 คน
มัสยิดดารุลอามาน
มัสยิดดารุลอามาน หรือ มัสยิดบ้านฮ่อ เป็นมัสยิดที่ใหญ่ที่สุดในจังหวัดเชียงรายที่สร้างโดยชาวหุย
มีการเปิดอาคารใหม่ในวันที่ 27 ธันวาคม พ.ศ. 2552 แทนอาคารเก่า มีส่วนผสมระหว่างสถาปัตยกรรมจีนและอิสลาม โครงสร้างหลักได้รับอิทธิพลจากสถาปัตยกรรมเปอร์เซียที่มีการตกแต่งแบบจีน ยอดมินาเรต 2 เสาที่เคยมีโดมแบบอิสลามถูกแทนที่ด้วยศาลาจีนขนาดเล็ก ซึ่งมีค่าใช้จ่ายรวมประมาณ 20 ล้านบาท
Crenea
Crenea เป็นสกุลของพืชดอกที่อยู่ในวงศ์ตะแบก
ถิ่นกำเนิดของมันคือตรินิแดดถึงอเมริกาเขตร้อนตอนใต้
Cremospermopsis
Cremospermopsis เป็นสกุลของพืชดอกที่อยู่ในวงศ์ว่านไก่แดง
Cremosperma
Cremosperma เป็นสกุลของพืชดอกที่อยู่ในวงศ์ว่านไก่แดง
ถิ่นกำเนิดของมันคือปานามาถึงเปรู
Cremolobus
Cremolobus เป็นสกุลของพืชดอกที่อยู่ในวงศ์ผักกาด
ถิ่นกำเนิดของมันคือเทือกเขาแอนดีส
ซูเปอร์คับ
Cremnothamnus
Cremnothamnus เป็นสกุลของพืชดอกที่อยู่ในวงศ์ทานตะวัน
ถิ่นกำเนิดของมันคือออสเตรเลียตอนกลาง
Cremnocereus
Cremnocereus เป็นสกุลของพืชดอกที่อยู่ในวงศ์กระบองเพชร
ถิ่นกำเนิดของมันคือโบลิเวีย
Crawfurdia
Crawfurdia เป็นสกุลของพืชดอกที่อยู่ในวงศ์ดอกหรีดเขา
ถิ่นกำเนิดของมันคือเทือกเขาหิมาลัยตะวันออกไปจนถึงประเทศจีน
Craterosiphon
Craterosiphon เป็นสกุลของพืชดอกที่อยู่ในวงศ์กฤษณา
Crassothonna
Crassothonna เป็นสกุลของพืชดอกที่อยู่ในวงศ์ทานตะวัน
Crambella
Crambella เป็นสกุลของพืชดอกที่อยู่ในวงศ์ผักกาด
Craibiodendron เป็นสกุลของพืชดอกที่อยู่ในวงศ์กุหลาบป่า
ถิ่นกำเนิดของมันคือรัฐอัสสัมถึงอินโดจีน
Cracosna
Cracosna เป็นสกุลของพืชดอกที่อยู่ในวงศ์ดอกหรีดเขา
Coutoubea
Coutoubea เป็นสกุลของพืชดอกที่อยู่ในวงศ์ดอกหรีดเขา
ถิ่นกำเนิดของมันคือเม็กซิโกอเมริกากลางและตอนใต้
Coutareopsis
Coutareopsis เป็นสกุลของพืชดอกที่อยู่ในวงศ์เข็ม
Coulterophytum
Coulterophytum เป็นสกุลของพืชดอกที่อยู่ในวงศ์ผักชี
ถิ่นกำเนิดของมันคือเม็กซิโกตะวันตก
Coussapoa
Coussapoa เป็นสกุลของพืชดอกที่อยู่ในวงศ์กะลังตังช้าง
มีถิ่นกำเนิดในประเทศเม็กซิโก, เขตร้อนของอเมริกากลางและอเมริกาใต้
Cosmianthemum
Cosmianthemum เป็นสกุลของพืชดอกที่อยู่ในวงศ์เหงือกปลาหมอ
ถิ่นกำเนิดของมันคือไทย, มาลีเซียตะวันตก
Cortiella
Cortiella เป็นสกุลของพืชดอกที่อยู่ในวงศ์ผักชี
ถิ่นกำเนิดของมันคือทิเบต, เทือกเขาหิมาลัย
Cortia
Cortia เป็นสกุลของพืชดอกที่อยู่ในวงศ์ผักชี
ถิ่นกำเนิดของมันคือเทือกเขาหิมาลัยไปจนถึงทิเบต
Cornulaca
Cornulaca เป็นสกุลของพืชดอกที่อยู่ในวงศ์บานไม่รู้โรย
ถิ่นกำเนิดของมันคือแอฟริกาเขตร้อนตะวันตกไปจนถึงประเทศจีน
Coreanomecon
Coreanomecon เป็นสกุลของพืชดอกที่อยู่ในวงศ์ฝิ่น
ถิ่นกำเนิดของมันคือเกาหลี
Cordobia
Cordobia เป็นสกุลของพืชดอกที่อยู่ในวงศ์โนรา
ถิ่นกำเนิดของมันคือปารากวัยไปจนถึงอาร์เจนตินาตอนเหนือ
Cordisepalum
Cordisepalum เป็นสกุลของพืชดอกที่อยู่ในวงศ์ผักบุ้ง
Corchoropsis
Corchoropsis เป็นสกุลของพืชดอกที่อยู่ในวงศ์ชบา
ถิ่นกำเนิดของมันคือเอเชียเขตอบอุ่น
Corallodiscus
Corallodiscus เป็นสกุลของพืชดอกที่อยู่ในวงศ์ว่านไก่แดง
ถิ่นกำเนิดของมันคือเทือกเขาหิมาลัยไปจนถึงประเทศจีน
วัดหนองสีคูนเมือง
วัดหนองสีคูนเมือง  เป็นวัดในแขวงหลวงพระบาง หลวงพระบาง ประเทศลาว เดิมวัดนี้ชื่อว่า วัดสีคูนเมือง สร้างขึ้นเมื่อปี พ.ศ. 2272 ในรัชสมัยของพระเจ้าองค์นก ชื่อของวัดนั้น คำว่า "หนอง" นั้นมาจากลักษณะบริเวณวัดในอดีตซึ่งเคยมีหนองน้ำอยู่แต่ปัจจุบันได้ถมไปแล้ว
เสนาสนะในวัด คือ สิมหลังปัจจุบันหันหน้าเข้าสู่ถนนขุนชวา ตามประวัติเล่าว่า สิมเดิมเกิดอัคคีภัยและได้สร้างสิมใหม่ สิมใหม่ซึ่งชาวบ้านศรัทธาบูรณะขึ้นในปี พ.ศ. 2507 มีศิลปะผสมผสานระหว่างสิมแบบหลวงพระบางและแบบเวียงจันทน์ ทำให้สิมมีขนาดใหญ่ขึ้นกว่าเดิมมาก และมีพระธาตุทรงปราสาท ที่ตั้งอยู่ข้างนอกกำแพงวัดน่าจะได้รับอิทธิพลจากศิลปะล้านนา
วัดมีพระพุทธรูปที่เป็นเคารพนับถือนามว่า "พระเจ้าองค์แสน" สร้างจากทองสำริดน้ำหนักหนึ่งแสน ชาวหลวงพระบางนิยมมาบนขอให้ปลอดภัยในการเดินทาง พระพุทธรูปองค์นี้ เพียปุ้มลุม ชาวบ้านโคมเสลาที่ไปค้าขายที่เมืองเชียงแสนได้อัญเชิญมาไว้ที่บ้านเสลา แต่แพได้ล่องตามน้ำมาเทียบที่ท่าวัดจึงได้อัญเชิญพระพุทธรูปประดิษฐานที่วัดหนองสีคูนเมือง
มหาจุฬาอาศรม ตำบลพญาเย็น อำเภอปากช่อง จังหวัดนครราชสีมา
Coptocheile
Coptocheile เป็นสกุลของพืชดอกที่อยู่ในวงศ์ว่านไก่แดง
Conostegia
Conostegia เป็นสกุลของพืชดอกที่อยู่ในวงศ์โคลงเคลง
ถิ่นกำเนิดของมันคือตอนใต้และตอนเหนือของอเมริกา
Conopodium
Conopodium เป็นสกุลของพืชดอกที่อยู่ในวงศ์ผักชี
ถิ่นกำเนิดของมันคือยุโรปตะวันตกเฉียงเหนือเมดิเตอร์เรเนียน
Conocalyx
Conocalyx เป็นสกุลของพืชดอกที่อยู่ในวงศ์เหงือกปลาหมอ
Conobea
Conobea เป็นสกุลของพืชดอกที่อยู่ในวงศ์เทียนเกล็ดหอย
ถิ่นกำเนิดของมันคือเม็กซิโกตอนใต้ถึงอเมริกาเขตร้อน
พระสุทธิธรรมรังสี (ลี ธมฺมธโร)
พระสุทธิธรรมรังสี คัมภีรเมธาจารย์ หรือ ท่านพ่อลี นามเดิม ชาลี นารีวงศ์ ฉายา ธมมฺธโร เป็นพระวิปัสสนาจารย์สายพระป่าในประเทศไทยศิษย์พระอาจารย์มั่น ภูริทตฺโต และอดีตเจ้าอาวาสวัดอโศการาม (จังหวัดสมุทรปราการ)
ท่านพ่อลี มีนามเดิมว่า ชาลี นารีวงศ์ เกิดเมื่อวันที่ 31 มกราคม พ.ศ. 2449 (นับแบบปัจจุบันเป็นปี พ.ศ. 2450) ที่ตำบลยางโยภาพ อำเภอม่วงสามสิบ จังหวัดอุบลราชธานี เป็นบุตรของนายปาว นางพ่วย นารีวงศ์ ได้ช่วยบิดาทำงานจนอายุครบอุปสมบทจึงได้อุปสมบทเมื่อวันที่ 6 พฤษภาคม พ.ศ. 2468 เมื่อบวชได้ 2 พรรษา ท่านได้ฟังเทศน์จากศิษย์รูปหนึ่งของพระอาจารย์มั่น จึงเกิดเลื่อมใสออกติดตามหาพระอาจารย์มั่นจนพบท่านที่วัดบูรพา จังหวัดอุบลราชธานี ท่านสอนให้ภาวนาว่า "พุทฺโธ ๆ" และได้ติดตามท่านออกจากจาริกไปตามที่ต่าง ๆ แล้วญัตติในธรรมยุติกนิกายเมื่อวันที่ 27 พฤษภาคม พ.ศ. 2470 ณ มีพระปัญญาพิศาลเถร (หนู ฐิตปญฺโญ) วัดปทุมวนารามราชวรวิหาร จังหวัดพระนคร เป็นพระอุปัชฌาย์ พระอาจารย์เพ็ง วัดใต้ จังหวัดอุบลฯ เป็นกรรมวาจาจารย์ หลังอุปสมบทแล้วท่านยังคงถือธุดงค์ข้อฉันมื้อเดียวและอยู่โคนไม้เป็นวัตรอย่างเคร่งครัด
ท่านจาริกไปยังสถานที่ต่าง ๆ รวมถึงเขมร พม่า และอินเดีย จนมาสร้างสำนักสงฆ์แม่ชีขาว จ.สมุทรปราการ ต่อมาตั้งชื่อว่า “วัดอโศการาม” เพื่อเป็นอนุสรณ์ถึงพระเจ้าอโศกมหาราช และได้ก่อสร้างเสนาสนะจนวัดรุ่งเรืองเป็นที่ศรัทธาของพุทธศาสนิกชนเรื่อยมาจนทุกวันนี้
ท่านพ่อลีเริ่มอาพาธหนักตั้งแต่วันที่ 30 ธันวาคม พ.ศ. 2502 กระทั่งวันที่ 26 เมษายน พ.ศ. 2504 ท่านจึงถึงแก่มรณภาพรวมอายุ พรรษา 33
แครอล แดนเวอร์ส (จักรวาลภาพยนตร์มาร์เวล)
แครอล แดนเวอร์ส  เป็นตัวละครที่แสดงโดย บรี ลาร์สัน ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งมีพื้นฐานมาจากตัวละครมาร์เวลคอมิกส์ที่มีชื่อเดียวกันซึ่งรู้จักกันทั่วไปในชื่อ กัปตันมาร์เวล ในภาพยนตร์แดนเวอร์สเป็นอดีตนักบินขับไล่ของกองทัพอากาศสหรัฐที่ได้รับความสามารถเหนือมนุษย์จากการทดสอบเครื่องยนต์ความเร็วแสงผิดพลาด และเธอได้สัมผัสกับพลังงานจักรวาลของเทสเซอร์แรคท์ และต่อมาได้กลายเป็นลูกผสมระหว่างมนุษย์-ครี ผ่านการถ่ายเลือด
ในปี พ.ศ. 2563 ตัวละครดังกล่าวได้ปรากฏตัวในภาพยนตร์สองเรื่องคือ "กัปตัน มาร์เวล" และ "" และเสียงพากย์ของเธอที่ได้ยินในตอนต่าง ๆ ของเรื่อง "แวนด้าวิชั่น" แดนเวอร์สจะกลับมาในภาพยนตร์เรื่องใหม่ "กัปตัน มาร์เวล 2" รวมถึงซีรีส์ดิสนีย์+เรื่อง "วอทอีฟ...?"
Carol Danvers (Marvel Cinematic Universe)
แดร็กซ์ (จักรวาลภาพยนตร์มาร์เวล)
แดร็กซ์  หรือที่รู้จักกันในชื่อ แดร็กซ์ผู้พิฆาต เป็นตัวละครที่สวมบทบาทโดย เดฟ บอทิสตา ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน ในภาพยนตร์แดร็กซ์เป็นนักรบและสมาชิกของการ์เดียนส์ออฟเดอะกาแล็กซี่ที่พยายามแก้แค้นให้ครอบครัวที่สูญเสียของเขา เดิมทีเขาพยายามที่จะล้างแค้นให้กับครอบครัวของเขาโดยการฆ่าครีนอกรีตโรแนนผู้กล่าวหา แต่หลังจากการตายของโรแนน ภารกิจของเขาก็คือการเอาชนะธานอส
ในปี พ.ศ. 2564 ตัวละครดังกล่าวได้ปรากฏตัวในภาพยนตร์สี่เรื่อง ได้แก่ "รวมพันธุ์นักสู้พิทักษ์จักรวาล", "รวมพันธุ์นักสู้พิทักษ์จักรวาล 2", "," และ ' เขาจะกลับมาในภาพยนตร์เรื่องต่อไปคือ ' และ "รวมพันธุ์นักสู้พิทักษ์จักรวาล 3"
Drax (Marvel Cinematic Universe)
แองเจโล่ ดันดี
เอ็มมานูเอล สจ๊วต
สวนโอ๊คแอลีย์
สวนโอ๊คแอลีย์  เป็นไร่ใหญ่เก่าแก่บนฝั่งตะวันตกของแม่น้ำมิสซิสซิปปี ในคอมมูนิทีวาเชอรี เซนต์เจมส์แพริช รัฐลุยเซียนา สหรัฐ ชื่อ "โอ๊คแอลีย์" (Oak Alley; ตรอกต้นโอ๊ค) ตั้งตามลักษณะเด่นของไร่ซึ่งมีทางเดินตรอกไม้ต้น (tree alley) ที่ปกคลุมด้วยร่มไม้ของต้นโอ๊คเซาเธอร์นไลฟ์เป็นความยาว 240 เมตร ปลูกมาตั้งแต่ต้นศตวรรษที่ 18 และก่อนหน้าแมนชั่นหลังปัจจุบันจะสร้าง ตรอกไม้ต้นนี้วิ่งยาวจากหน้าแมนชั่นถึงริมแม่น้ำมิสซิสซิปปี ไร่ได้รับการขึ้นทะเบียนสถานที่สำคัญทางประวัติศาสตร์ของชาติในปี 1974
Oak Alley Plantation
ถนนบูร์บง
ถนนบูร์บง (, , ) เป็นถนนสายประวัติศาสตร์ในใจกลางย่านเฟรนช์ควอร์เทอร์ของเมืองนิวออร์ลีนส์ ถนนมีความยาวสิบสามช่วงอาคาร (blocks) เขื่อมถนนคาแนลกับถนนเอสพลานาด ถนนบูร์บงเป็นที่รู้จักจากบาร์และคลับจำนวนมากตลอดสายถนน ถนนบูร์บงมีผู้เยี่ยมชมราว 17.74 ล้านคนเมื่อปี 2017 ถนนบูร์บงจึงถือว่าเป็นถนนสายสำคัญของเมืองนิวออร์ลีนส์โดยเฉพาะในทางการท่องเที่ยว จำนวนนักท่องเที่ยวต่อปีสูงขั้นมาตลอดนับตั้งแต่เมืองนิวออร์ลีนส์ถูกถล่มด้วยเฮอร์ริเคนแคทรินาในปี 2005 จึงถือไดว้าเมืองนิวออร์ลีนส์ประสบความสำเร็จในการเกิดขึ้นใหม่ในฐานะเมืองท่องเที่ยว ถนนบูร์บงเป็นถนนที่มีความสำคัญทางประวัติศาสตร์และเป็นตัวแทนของประวัติศาสตร์อันยาวนานของเมือง
ตลาดฝรั่งเศส
ตลาดฝรั่งเศส  เป็นตลาดและกลุ่มอาคารความยาวหกช่วงตึกในย่านเฟรนช์ควอร์เทอร์ เมืองนิวออร์ลีนส์ รัฐลุยเซียนา แรกเริ่มตลาดนี้เป็นจุดแลกเปลี่ยนสินค้าของชาวพื้นเมืองอเมริกันมาก่อนการเช้ามาของชาวยุโรป และเป็นตลาดแบบเทรดดิงโพสท์ที่เก่าแก่ที่สุดในสหรัฐ ด้านหน้าสุดของตลาดคือคาเฟดูม็องด์ ตลาดนั้นถูกใช้เป็นพื้นที่แลกเปลี่ยนสินค้าเรื่อยมาในยุคอาณานิคมยุโรป โครงสร้างที่เก่าแก่ที่สุดของตลาดปัจจุบันมาจากปี 1813
ชื่อของตลาดแห่งเดิมคือ "ร้านเนื้อ" (the Meat Shops) และ "ตลาดเนื้อ" (Meat Market) เนื่องจากในขณะนั้นเป็นจุดเดียวในย่านเฟรนช์ควอร์เทอร์ที่มัเนื้อสัตว์จำหน่าย จนกระทั่งหลังมีการวื้อขายเนื้อสัตว์ที่อื่น ๆ ในย่านจึงเปลี่ยนชื่อตลาดเป็น "ตลาดฝรั่งเศส" (French Market)
French Market
เอหิปัสสิโก
เอหิปัสสิโก  เป็นภาพยนตร์ไทยแนวสารคดี กำกับโดยณฐพล บุญประกอบ ผลิตโดย อันเดอร์ด็อค ฟิล์ม ว่าด้วยเรื่องราวคดีของพระธัมมชโย อดีตเจ้าอาวาสวัดพระธรรมกาย ที่เกิดขึ้นเมื่อปี พ.ศ. 2560 กำหนดฉายเป็นการทั่วไปตั้งแต่วันที่ 6 เมษายน พ.ศ. 2564
งานวิทยานิพนธ์จบการศึกษาระดับปริญญาโทของณฐพล บุญประกอบ ด้าน Social Documentary Film ที่ School of Visual Arts นครนิวยอร์ก สหรัฐอเมริกา เล่าเรื่องราวว่าด้วยความขัดแย้งระหว่างวัดธรรมกายกับฝ่ายรัฐ ที่เกิดขึ้นในปี พ.ศ. 2560 หลังจากมีการกล่าวหาว่าวัดมีส่วนเกี่ยวข้องในคดีฟอกเงินและรับของโจรจากสหกรณ์ยูเนี่ยนคลองจั่นมูลค่า 1,400 ล้านบาท นำมาซึ่งการถกเถียงอย่างกว้างขวางทั้งในเรื่องคดีความ คำสอน หลักการ รวมไปถึงเบื้องหลังความร่ำรวยมหาศาลของวัดพระธรรมกาย
ที่มาที่ณฐพล บุญประกอบ เลือกนำเรื่องราวของวัดธรรมกายมาเป็นงานวิทยานิพนธ์จบการศึกษา คือ มีเพื่อนของณฐพลไปบวชตอนมัธยม แล้วรู้สึกว่ามีความน่ากลัว เพราะวัดธรรมกายดูแปลก เหมือนซีรีส์หนังสือการ์ตูนญี่ปุ่น ทเวนตี้เซนจูรี่บอย รวมกับตอนทำงานวิทยานิพนธ์แล้วได้เห็นข่าวที่พระนั่งสมาธิเพื่อขัดขวางตำรวจที่จะเข้าไปตรวจสอบวัดธรรมกาย เลยตัดสินใจทำสารคดีเรื่องนี้
การออกฉาย.
โรงภาพยนตร์.
ภาพยนตร์เรื่องนี้ได้รับการคัดเลือกให้เข้าฉายในเทศกาลภาพยนตร์นานาชาติในต่างประเทศ เมื่อปี พ.ศ. 2562 ณ เทศกาลภาพยนตร์นานาชาติ ปูซาน ครั้งที่ 24 เมืองปูซาน ประเทศเกาหลีใต้ ต่อมาได้ออกฉายในรายการภาพยนตร์สโมสร ณ หอภาพยนตร์ (องค์การมหาชน) ในวันที่ 15 สิงหาคม พ.ศ. 2563 และภาพยนตร์เข้าฉายอย่างเป็นทางการในประเทศไทยในวันที่ 6 เมษายน พ.ศ. 2564
โฮมมีเดีย.
เอหิปัสสิโก ได้กำหนดการเผยแพร่ 1 สิงหาคม พ.ศ. 2564 บน เน็ตฟลิกซ์ โดยสามารถรับชมได้เฉพาะใน เน็ตฟลิกซ์ ประเทศไทย
แจ็ก เลอ กอฟฟ์
แจ็ก หลุยส์ โฌแซ็ฟ มารี เลอ กอฟฟ์ (; เกิดวันที่ 8 เมษายน ค.ศ. 1931 ณ อาล็องซง จังหวัดออร์น ประเทศฝรั่งเศส – เสียชีวิตวันที่ 24 กรกฎาคม ค.ศ. 2009 ณ ซูเมอร์ จังหวัดแมเนลัวร์ ประเทศฝรั่งเศส) เป็นนักกีฬาขี่ม้าชาวฝรั่งเศส ซึ่งเป็นที่รู้จักกันดีในฐานะผู้ฝึกสอนทีมอีเวนติงสามวันของสหรัฐตั้งแต่ ค.ศ. 1970 ถึง 1984 เขาได้ฝึกทีมดังกล่าวในการแข่งชิงแชมป์ระดับนานาชาติหลายรายการโดยได้รับรางวัลระดับนานาชาติ 18 เหรียญ รวมถึงอีกหลายรายการในการแข่งกีฬาโอลิมปิก เลอ กอฟฟ์ เป็นที่รู้จักกันดีว่ามีอิทธิพลอย่างมากต่อโลกแห่งการแข่งอีเวนติงของสหรัฐ และยุคที่เขาเป็นผู้ฝึกสอนได้รับการขนานนามว่าเป็นยุคทองแห่งกีฬาขี่ม้าของสหรัฐ
ก่อนที่จะมาเป็นผู้ฝึกสอนทีมสหรัฐ เลอ กอฟฟ์ ได้รับราชการในกองทัพฝรั่งเศส และเข้าร่วมในการแข่งอีเวนติงสามวันให้แก่ทีมชาติฝรั่งเศส เขาร่วมแข่งกีฬาขี่ม้าในโอลิมปิกฤดูร้อน 1960 โดยได้รับรางวัลเหรียญทองแดงในประเภททีม และโอลิมปิกฤดูร้อน 1964 ซึ่งเขาไม่ได้รับเหรียญรางวัล ต่อมาเขารับหน้าที่เป็นผู้ฝึกสอนให้แก่ทีมอีเวนติง 3 วันของฝรั่งเศส โดยได้รับเหรียญรางวัลระดับภูมิภาคและระดับนานาชาติหลายรายการ หลังจากเกษียณในฐานะผู้ฝึกสอนทีมสหรัฐ เขาได้ทำหน้าที่เป็นที่ปรึกษาของทีมกีฬาขี่ม้าสหรัฐ (USET) สำหรับการพัฒนานักขี่ม้าใหม่, ผู้อำนวยการศูนย์ฝึกทีมกีฬาขี่ม้าสหรัฐ และเป็นผู้ฝึกสอนให้แก่ทีมชาติแคนาดา เขายังเป็นผู้ตัดสินของสหพันธ์กีฬาขี่ม้านานาชาติ, กรรมการ และผู้ตัดสินคำอุทธรณ์ในโอลิมปิก
ชีวิตส่วนตัวและอาชีพการแข่ง.
หลังจากกลับมาจากแอลจีเรียและการแข่งขันในกีฬาโอลิมปิก ค.ศ. 1964 เลอ กอฟฟ์ กลายเป็นผู้ฝึกสอนทีมอีเวนติงของฝรั่งเศส ซึ่งยังคงอยู่เช่นนี้ผ่านโอลิมปิกฤดูร้อน 1968 ในตำแหน่งนี้ เขาได้เป็นผู้ฝึกสอนกีฬาขี่ม้าพลเรือนคนแรกที่รับตำแหน่งผู้นำ ซึ่งก่อนหน้านี้อยู่ภายใต้การควบคุมของกองทัพบก ในระหว่างที่เขาดำรงตำแหน่ง นักขี่ม้าชาวฝรั่งเศสได้รับรางวัลเหรียญทองในการแข่งโอลิมปิกฤดูร้อน 1968 รวมถึงเยาวชนชิงแชมป์ยุโรป 1967 และ 1968
หลังจากการแข่งกีฬาโอลิมปิกในประเทศเม็กซิโก เขาได้รับการคัดเลือกให้ไปสหรัฐ และกลายเป็นผู้ฝึกสอนการแข่งอีเวนติงของทีมกีฬาขี่ม้าสหรัฐ เขาได้ฝึกสอนให้แก่ทีมผ่านการแข่งชิงแชมป์ระดับนานาชาติแปดรายการ รวมถึง ค.ศ. 1970 จนถึงโอลิมปิก ค.ศ. 1984 ทีมของเขาได้รับรางวัลระดับนานาชาติ 18 เหรียญ โดยเฉพาะอย่างยิ่งรางวัลเหรียญทองในประเภททีมและรางวัลเหรียญเงินในประเภทบุคคลที่ลอสแอนเจลิสใน ค.ศ. 1984
ในช่วงเวลาที่เขาเป็นผู้ฝึกสอน เลอ กอฟฟ์ สามารถควบคุมทีมอีเวนติงของสหรัฐได้อย่างสมบูรณ์ รวมถึงการคัดเลือก, การฝึก และการจับคู่ม้ากับผู้ขี่ เขาบอกว่าเขาสามารถ "ปิดตาระบุม้าอีเวนต์ของทีมได้ เพียงแค่เอามือลูบขาเท่านั้น" แม้ว่าอำนาจนี้จะถูกพรากไปจากผู้ฝึกสอนอีเวนติงของสหรัฐและระบบการเลือกเป้าหมายที่มากขึ้น แต่ความสามารถของเลอ กอฟฟ์ ในด้านนี้ทำให้ทีมสหรัฐได้รับเหรียญรางวัลจำนวนมากในขณะที่เขาเป็นผู้ฝึกสอน ในตำแหน่งผู้ฝึกสอนทีมอเมริกัน เจนนิเฟอร์ ไบรอันต์ ซึ่งเป็นนักประวัติศาสตร์ทีมกีฬาขี่ม้าสหรัฐได้ขนานนามให้เขาเป็น "หนึ่งในผู้ฝึกสอนที่ยิ่งใหญ่ที่สุดของประวัติศาสตร์การแข่งอีเวนติงสามวัน" ในขณะที่เขาสร้างทีมที่ได้รับรางวัลหลายเหรียญจากม้าและนักกีฬาขี่ม้าที่ไม่รู้จักมาก่อน
หลังจากเกษียณในฐานะผู้ฝึกสอนทีมอเมริกัน เขาใช้เวลาห้าปีที่แฮมิลตัน รัฐแมสซาชูเซตส์ ในตำแหน่งผู้อำนวยการศูนย์ฝึกทีมกีฬาขี่ม้าสหรัฐ (USET) เขายังคงทำงานพาร์ตไทม์ในการพัฒนาเหล่านักขี่ม้าหน้าใหม่ให้แก่ทีมอเมริกัน ตลอดจนงานฝึกสอนพาร์ตไทม์แก่ทีมแคนาดาในโอลิมปิกฤดูร้อน 1992 นอกจากนี้ เขายังดำรงตำแหน่งสมาชิกของคณะกรรมการการแข่งอีเวนติงสามวันสหพันธ์กีฬาขี่ม้านานาชาติ (FEI) รวมถึงทำหน้าที่เป็นกรรมการตัดสินการแข่งอีเวนติงสามวันโดยมีตำแหน่ง "โอ" ซึ่งหมายถึงนานาชาติอย่างเป็นทางการ เลอ กอฟฟ์ ได้เป็นกรรมการตัดสินในการแข่งอีเวนติงของเวิลด์อีเควสเทรียนเกมส์ 1994, โอลิมปิกฤดูร้อน 1996 และการแข่งชิงแชมป์ยุโรปหลายรายการ ในการแข่งโอลิมปิกฤดูร้อน 2000 เขาดำรงตำแหน่งประธานคณะกรรมการการแข่งอีเวนติงสามวันของสหพันธ์กีฬาขี่ม้านานาชาติและเป็นตัวแทนของคณะกรรมการอุทธรณ์ โดยให้ความช่วยเหลือกำกับดูแลการแข่งกีฬาขี่ม้าในเกมดังกล่าว หลังจากเกษียณจากการฝึกสอนและการตัดสิน เขาได้ย้ายไปอยู่ระหว่างบ้านในรัฐเพนซิลเวเนีย, รัฐแอริโซนา และประเทศฝรั่งเศส กระทั่งเสียชีวิตที่ฝรั่งเศสเมื่อ ค.ศ. 2009
ใน ค.ศ. 1983 เลอ กอฟฟ์ ได้รับการเสนอชื่อให้เป็นนักขี่ม้าแห่งปีโดยสมาคมการแสดงม้าอเมริกัน (ซึ่งมีอยู่ก่อนสมาคมกีฬาขี่ม้าแห่งสหรัฐ) ส่วนใน ค.ศ. 1999 เขาได้รับการแต่งตั้งให้เข้าสู่หอเกียรติยศของสมาคมอีเวนติงแห่งสหรัฐ ตามด้วยการได้รับการเสนอชื่อให้เป็นหนึ่งใน 50 นักขี่ม้าที่มีอิทธิพลมากที่สุดในคริสต์ศตวรรษที่ยี่สิบจากนิตยสาร"โครนิเคิลออฟเดอะฮอร์ส" ใน ค.ศ. 2002 ครั้นใน ค.ศ. 2009 หลังจากที่เขาเสียชีวิต ทีมกีฬาขี่ม้าสหรัฐได้ประกาศจัดตั้งกองทุนอนุสรณ์แจ็ก เลอ กอฟฟ์ เพื่อมอบทุนการเดินทางให้แก่นักขี่ม้าจากสหรัฐที่เข้าแข่งขันในอีเวนติงเวิลด์คัพไฟนอลของสหพันธ์กีฬาขี่ม้านานาชาติ
นักขี่ม้าโอลิมปิกของสหรัฐผู้ช่ำชอง เช่น ไมเคิล เพจ และไมค์ ฮิวเบอร์ ได้สดุดีต่อเลอ กอฟฟ์ ว่ามีอิทธิพลอย่างมากต่อการแข่งอีเวนติงของชาวอเมริกัน ส่วนไมเคิล พลัมบ์ ซึ่งเป็นนักขี่ม้าโอลิมปิกของสหรัฐอีกคนหนึ่ง ได้กล่าวถึงเลอ กอฟฟ์ ว่า "เขาเป็นคนที่มีระเบียบวินัย เขาเข้มงวดมาก และเขาก็เป็นผู้ฝึกสอนให้แก่ทีม ผมคิดว่าเราเสียดายแนวทางของเขา เขาสามารถขี่ม้าตัวใดก็ได้ที่นำเข้ามาในทีม ไม่ว่าจะเป็นรูปแบบศิลปะบังคับม้า หรือการขี่ม้าทางวิบาก หรือครอสคันทรี" ทั้งนี้ คริสต์ทศวรรษ 1960, คริสต์ทศวรรษ 1970 และต้นคริสต์ทศวรรษ 1980 เป็นที่รู้จักกันในนาม "ยุคทองกีฬาขี่ม้า" ของสหรัฐ โดยเลอ กอฟฟ์ ได้รับการขนานนามว่าเป็นผู้มีบทบาทสำคัญในสนามกีฬาการแข่งอีเวนติง ส่วนเดนนี อีเมอร์สัน นักขี่ม้าอีเวนติงชั้นนำอีกคนหนึ่งของสหรัฐ ได้กล่าวว่าเลอ กอฟฟ์ เป็น "นักกลยุทธ์, ผู้สร้างฉันทามติ, นักขี่ม้าที่สมบูรณ์, คนเจ้าชู้อุกอาจ, ผู้เล่าเรื่องตลกร้าย, ผู้ก่อการ, พ่อครัวใหญ่, พ่อ, ชาวประมง และน่าจะเป็นตัวกำหนดตัวตนที่สำคัญที่สุดของทั้งหมด ก็คือความมีชีวิตชีวาของชายชาวฝรั่งเศสที่เป็นแก่นสาร"
Jack Le Goff
ภวัต จิตต์สว่างดี
ภวัต จิตต์สว่างดี ชื่อเล่น โอม (เกิด 22 มีนาคม พ.ศ. 2543) เป็นนักแสดงชาวไทย เริ่มเข้าสู่วงการบันเทิงจากการแสดงนำ ในบท เฟรม ซีรีส์เรื่อง Make It Right the Series รักออกเดิน ในปี พ.ศ. 2559 ปัจจุบันเป็นนักแสดงสังกัด จีเอ็มเอ็มทีวี
ภวัต จิตต์สว่างดี ชื่อเล่น โอม อายุ 22 ปี เกิดเมื่อวันที่ 22 มีนาคม พ.ศ. 2543 ภูมิลำเนา กรุงเทพมหานคร จบการศึกษาชั้นประถมศึกษาจาก โรงเรียนโชคชัย มัธยมศึกษาตอนต้นจาก โรงเรียนสตรีวิทยา 2 และมัธยมศึกษาตอนปลายจาก โรงเรียนอัสสัมชัญ ปัจจุบันจบการศึกษา สาขาภาพยนตร์และสื่อดิจิตอล เอกการแสดงและกำกับการแสดงภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ มีน้องชาย 1 คนชื่อ ธนัท จิตต์สว่างดี (ชื่อเล่น:ไทยแลนด์)
ภวัต เริ่มเป็นที่รู้จักอย่างกว้างขวางในบท ดิว ภาพยนตร์เรื่อง ดิวไปด้วยกันนะ สร้างโดย ซีเจ เมเจอร์ เอ็นเตอร์เทนเม้นท์ ซึ่งเป็นก้าวแรกในการเข้าสู่วงการภาพยนตร์ไทย และเข้าเป็นนักแสดงสังกัด จีเอ็มเอ็มทีวี จากการชักชวนของ สถาพร พานิชรักษาพงศ์ และได้รับบทบาทเป็นนักแสดงนำซีรีส์เรื่องแรกภายใต้สังกัด จีเอ็มเอ็มทีวี ในบท ธันวา หรือ ธัญกร ซีรีส์เรื่อง เขามาเชงเม้งข้างๆ หลุมผมครับ และมีผลงานการแสดงภายใต้สังกัด จีเอ็มเอ็มทีวี อย่างต่อเนื่อง
ภวัต จิตต์สว่างดี มีผลงานเด่นในบท ภัทร จากซีรีส์เรื่อง แค่เพื่อนครับเพื่อน BAD BUDDY SERIES เป็นละครชุด (ซีรีส์) แนวโรแมนติก คอมเมดี้-ดราม่า นำแสดงโดย ภวัต จิตต์สว่างดี (โอม) รับบท ภัทร และ กรภัทร์ เกิดพันธุ์ (นนน) รับบท ปราณ กำกับการแสดงโดย นพณัช ชัยวิมล ผลิตโดย จีเอ็มเอ็มทีวี ออกอากาศทุกวันศุกร์ ในช่วงเดือน ตุลาคม 2564 - มกราคม 2565 ทางช่อง จีเอ็มเอ็ม 25 โดยเผยแพร่เวอร์ชันเต็มทาง วีทีวี
โดยเมื่อวันที่ 15 พฤศจิกายน พ.ศ. 2564 ซีรีส์ แค่เพื่อนครับเพื่อน BAD BUDDY SERIES ได้ขึ้นแท่นซีรีส์วายอันดับ 1 บน วีทีวี และขึ้นแท่นอันดับ 1 ในหมวดซีรีส์/ละครไทย ในวันที่ 23 พฤศจิกายน พ.ศ. 2564 หลังจากนั้นได้ทำลายสถิติกลายเป็นซีรีส์ที่มียอดวิวสูงสุดอันดับ 1 บนแอป วีทีวี เมื่อวันที่ 13 ธันวาคม พ.ศ. 2564 หลังจากเผยแพร่ตอนที่ 7 อีกทั้งยังติดเทรนทวิตเตอร์อันดับหนึ่งในไทยและอันดับสี่ของโลกในการออกอากาศตอนแรก (ตอน 1) และยังคงติดเทรนทวิตเตอร์ทั่วโลกเรื่อยมาตลอดทุกสัปดาห์ที่ออกอากาศ ส่งผลให้เกิดกระแสเรตติ้ง โอมนนน, OhmNanon และ BadBuddySeries ติดเทรนทวิตเตอร์ในหลายประเทศทุกสัปดาห์ที่ออกอากาศ โดยคว้า 2 รางวัลจาก WeTV AWARDS 2021 ที่สุดความบันเทิงแห่งเอเชีย (1)ที่สุดซีรีส์และละครไทย (2)ที่สุดซีรีส์วาย และคว้า 1 รางวัลจาก คมชัดลึกอวอร์ด ครั้งที่ 18 สาขา ละครไทย/ซีรีส์ไทยยอดนิยม
ปัจจุบันการเสนอชื่อเข้ารับรางวัลด้านการแสดง มีทั้งแบบเสนอชื่อนักแสดงเข้าชิง เสนอชื่อเรื่องเข้าชิง (โดยส่วนใหญ่ประชาชนให้ความสำคัญที่บทบาทของตัวละครหลัก) การโหวต การจัดอันดับ และการคัดเลือกจากผู้ทรงคุณวุฒิ โดยมีทั้งรางวัลภายในประเทศ และรางวัลจากต่างประเทศ ซึ่งเปิดกว้างในการนำเสนอผลงานเพื่อรับรางวัลอย่างกว้างขวาง ภวัต ติดโพล 100 หนุ่มเซ็กซี่ที่สุดในโลก ประจำปี 2020 (THE 100 SEXIEST MEN IN THE WORLD 2020) ซึ่งเป็นการจัดอันดับจากเว็บไซต์ starmometer ที่มีการจัดอันทุกปีโดย ภวัต จิตต์สว่างดี อยู่อันดับที่ 17 จากผู้ติดโพล 100 คน ในขณะที่ดารานักแสดงชายชาวไทยติดโพลทั้งหมด 14 คน
เกาะฮาฮาจิมะ
เกาะฮาฮาจิมะ (; 母島 แปลตรงตัวว่าแม่) เป็นเกาะขนาดใหญ่อัมดับที่ 2 ในหมู่เกาะโองาซาวาระ (หมู่เกาะโบนินชื่ออย่างไม่เป็นทางการ) ตั้งอยู่ห่างจากเกาะชิจิจิมะไปทางใต้ 50 กม. และห่างจากโตเกียว 287 กิโลเมตร จุดที่สูงที่สุดคือชิบูซายามะหรือแปลว่า "ภูเขาเต้านม" มีความสูงประมาณ 462 เมตร (1,516 ฟุต) และยังมีภูเขาซาไกงาทาเกะมีความสูง 443 เมตร (1,453 ฟุต) เกาะฮาฮาจิมะมีกลุ่มเกาะขนาดเล็กอยู่ใกล้เคียงชื่อ อาเนจิมะ อิโมโตจิมะ และเกาะมูโกจิมะฮาฮาจิมะ ถูกตั้งชื่อเป็นฮาฮาจิมะ เร็ตโตะ (母島列島) หรือในอดีตชื่อไบลี่
ฮาฮาจิมะมีประชากร 450 คนซึ่งเคยมีประชากร 1,546 คนในปี 1904 และเคยมีถึง 1,905 คน ใน ปี 1940 มีถนนสายหนึ่งจากหมู่บ้านคิตามูระ (北村) อยู่ทางตอนเหนือของเกาะไปยังหมู่บ้านโอกิมูระ (沖村) ดิมชื่อ "นิวพอร์ต" ทางตอนใต้ของเกาะซึ่งเป็นที่ตั้งของท่าเรือ
ฮาฮาชิมะเป็นที่สนใจของนักสังขวิทยาเป็นอย่างมากเนื่องจากมีหอยทากเฉพาะถิ่นเช่นลัมโปรซิสติส ฮาฮาจิมานะซึ่งมีชื่อเสียงเป็นอย่างมาก แต่เนื่องจากการปรากฏพันธุ์ต่างถิ่นรุกรานย่างกว้างขวางรวมถึงแพะ (ซึ่งทำลายที่อยู่อาศัย) และหนอนตัวแบน หอยทากหมาป่าสีกุหลาบ (ซึ่งกินหอยทากพื้นเมือง) จึงมีการกังวลว่าสัตว์ถิ่นกำเนิดจำนวนมากจะสูญพันธุ์
แต่ส่วนใหญ่หอยทากเฉพาะถิ่นทั้งหมดยังคงอยู่บนคาบสมุทรฮิงาชิซากิซึ่งอยู่ห่างไกลบนชายฝั่งตะวันออก เป็นพื้นที่กว้างใหญ่ไพศาลที่สวยงาม แต่เข้าถึงได้ยากมาก (ต้องปีนเขาชิบูสะก่อนที่จะลงไปยังคาบสมุทร) ประกอบด้วยโขดหินสูงชันล้อมรอบที่ราบสูงและมีต้นปาล์มจีน (Livistona chinensis) ใบเตยและใบกว้างเช่น เพอร์ซี โคบุ, อาโวคาโด และยังไม่ถูกเตะต้องจากพันธุ์ต่างถิ่นรุกรานในปัจจุบัน มีการเสนอว่าควรมีการตรวจสอบการเข้าถึงพื้นที่ เพื่อไม่ให้นักท่องเที่ยวมีส่วนในการทำลายพื้นที่พิเศษนี้โดยไม่ได้ตั้งใจ
วิธีที่เหมาะที่สุดในการไปเยือนฮาฮาจิมะ คือ อาศัยเรือเฟอร์รีฮาฮาจิมะมารุจากชิจิจิมะ หากต้องการเดินทางไปยังฮาฮาจิมะ ให้ขึ้นเรือเฟอร์รี่ค้างคืนโอะงะซาวาระมารุ จากโตเกียวทาเกะชิบะเทอร์มินัล ไปยังชิจิจิมะใช้เวลาประมาณ 24 ชั่วโมงและขึ้นเรือเฟอร์รี่ฮาฮาจิมะมารุไปยังฮาฮาจิมะ ซึ่งจะใช้เวลาเดินทางประมาณ 2 ชั่วโมง
เบเร็ตตา 92
เบเร็ตตา 92  เป็นปืนสั้นกึ่งอัตโนมัติชนิดหนึ่ง ผลิตโดยบริษัทเบเร็ตตาสัญชาติอิตาลี เริ่มออกแบบในปี พ.ศ. 2518 และผลิตออกมาในปี พ.ศ. 2519 เป็นปืนสั้นกึ่งอัตโนมัติอีกชนิดหนึ่งที่นิยมใช้อย่างแพร่หลายในปัจจุบัน และยังมีหลายประเทศนำไปผลิตในลักษณะเดียวกันกับปืนสั้นรุ่นนี้ อาทิ ประเทศบราซิลผลิตในชื่อเทอร์ราส พีที92, สหรัฐผลิตในชื่อเบเร็ตตา เอ็ม9, ประเทศตุรกี ผลิตในชื่อวายุส16 เป็นต้น